Khawzawl Bawrhsap ngenna leh hriattirna,"693/2024-2025 Khawzawl, 6th June 2024: India Meteorological Department, Ministry of Earth Sciences, Govt. of India (Press release date: 30.05.2024) leh Govt. of Mizoram, Disaster Management & Rehabilitation Department ni 01.06.2024-a thuchhuah angin Mizoramah fur alo intan a, ruah pah tam tham tak sur thei dinhmunah a ding reng a. Ruahsur vanga chhiatna hrang hrang laka kan him theih nan chhung tinte mahni chenna in leh a velte leimin thleng palh thei a awm em tih uluk taka thlithlai reng turin kan inngen a, kan in bul naia tui luankawr te leh tuichhe paihna te tha lo/awm lo a awm a nih chuan rang taka siam tha/siam thar turin kan inngen a. Tuichhe paihna leh inchung atanga tui khawn thlaknate mahni in bul lui kawr /tui kawr a thleng ngei ngei tur a ni a, in bul lei charah a tawp ringawt tur a ni lo. Tin, mahni in leh a velah thing leh mau, electric ban etc. tlu mai thei emaw zar bal mai thei a awm em tih chian a, a awm a nih chuan senghawi emaw department hotute hnenah report tur a ni. Sawkar Department tinte pawh a chunga sawi ang khian mahni Department building theuhte uluk taka lo thlithlaia, lo enfiah reng turin kan inngen a ni. Chhiatna thleng palha harsatna kan tawk a nih chuan District Emergency Operation Centre (DEOC) Ph. No 9233201092/9612521379-ah te rang taka hriattir turin kan inngenin kan inhriattir e. Attachment Loading attachment...",Dated: 6 th Jun 24 3:30 PM,https://dipr.mizoram.gov.in/post/khawzawl-bawrhsap-ngenna-leh-hriattirna